
	Eil. Nr.
	Pavadinimas
	Užsienio valstybėje gimusio vaiko gimimo įtraukimas į apskaitą

	1.
	Administracinės paslaugos kodas
	 

	2.
	Administracines paslaugos versija
	3 versija

	3.
	Administracinės paslaugos pavadinimas
	Užsienio valstybėje gimusio vaiko gimimo įtraukimas į apskaitą

	4.
	Administracinės paslaugos apibūdinimas
	· Paslauga teikiama įtraukiant į apskaitą užsienio valstybėje įregistruoto vaiko, kurio abu ar vienas iš tėvų yra Lietuvos Respublikos piliečiai, gimimą, taip pat vaiko ar pilnamečio asmens, įgijusio Lietuvos Respublikos pilietybę, gimimą.
· Įregistruotas gimimas įtraukiamas į apskaitą sudarant gimimo įrašą. Duomenys apie asmenį į gimimo įrašą perrašomi iš užsienio valstybės institucijos išduoto dokumento, patvirtinančio gimimo įregistravimą.
· Duomenys apie vaiką ir jo tėvus gimimo įraše paraidžiui perrašomi lotyniško pagrindo rašmenimis iš asmens tapatybės dokumento ir užsienio valstybės institucijos išduoto atitinkamo  dokumento. Jeigu šiame dokumente duomenys apie tėvą nenurodyti, tokiu atveju skiltyje „Duomenys apie tėvą“ įrašoma NENURODYTA. 
· Į apskaitą yra įtraukiamas tik nepilnamečio vaiko, gimusio užsienyje, gimimas. Pilnamečio asmens (vaiko) gimimas gali būti įtrauktas į apskaitą, tik jam įgijus Lietuvos Respublikos pilietybę ir asmeniui (vaikui) kreipiantis pačiam dėl savo gimimo įtraukimo į apskaitą. Jeigu pilnamečio asmens (vaiko) vardu kreipiasi vienas iš jo tėvų, yra būtinas asmens (vaiko) įgaliojimas.
· Jeigu užsienyje išduotame vaiko gimimo dokumente vaiko tėvais įrašytos dvi motinos, tokiu atveju, įtraukiant vaiko gimimą į apskaitą, skiltyje „Duomenys apie motiną“ vaiko motina yra įrašoma Lietuvos Respublikos pilietė, skiltyje „Duomenys apie tėvą“ pildoma – NENURODYTA.Jeigu užsienyje išduotame vaiko gimimo dokumente vaiko tėvais įrašyti du vyrai, tokiu atveju, įtraukiant vaiko gimimą į apskaitą, skiltyje „Duomenys apie tėvą“ vaiko tėvu yra įrašomas Lietuvos Respublikos pilietis, skiltyje „Duomenys apie motiną“ pildoma – NENURODYTA.

	5.
	Teisės aktai, reguliuojantys administracinės paslaugos teikimą
	1. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinis kodeksas, 2000-07-18 Nr. VIII-1864.

2. Valstybinės lietuvių kalbos komisijos 2003 m. birželio 26 d. nutarimas Nr. N-2(87) "Dėl moterų pavardžių darymo”.
3. Lietuvos Respublikos asmens vardo ir pavardės rašymo dokumentuose įstatymas, 2022-01-18, Nr. XIV-903.

4. Lietuvos Respublikos Vyriausybės 2022-04-27 nutarimas Nr. 424 „Dėl asmens vardo ir pavardės rašymo asmens tapatybę patvirtinančiuose ir kituose dokumentuose taisyklių patvirtinimo“.

5. Valstybinės lietuvių kalbos komisijos 2025-05-30 nutarimas Nr. N-1 „Dėl lietuviškos asmens vardo formos“.

6. Lietuvos Respublikos civilinės būklės aktų registravimo įstatymas, 2015-12-03 Nr. XII-2111.
7. Lietuvos Respublikos pilietybės įstatymas, 2010-12-02 Nr. XI-1196.
8. Lietuvos Respublikos teisingumo ministro 2016 m. gruodžio 28 d. įsakymas Nr. 1R-334 „Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo".
9. Lietuvos Respublikos teisingumo ministro 2016 m. gruodžio 28 d. įsakymas Nr. 1R-333 „Dėl Asmens vardo ir pavardės keitimo taisyklių patvirtinimo“.
10. Lietuvos Respublikos asmens duomenų teisinės apsaugos įstatymas, 1996-06-11 Nr. I-1374.
11. Lietuvos Respublikos rinkliavų įstatymas, 2000-06-13, Nr. VIII-1725.

	6.
	Informacija ir dokumentai, kuriuos turi pateikti asmuo
	· Prašymas;   
· asmens tapatybę patvirtinantis dokumentas;
· užsienio valstybės institucijos išduotas dokumentas, patvirtinantis gimimo įregistravimą, legalizuotas ar patvirtintas pažyma (APOSTILLE), jeigu Lietuvos Respublikos tarptautinės sutartys ir Europos Sąjungos teisės aktai nenumato kitaip ir išverstas į lietuvių kalbą. 

	7.
	Administracinės paslaugos teikėjas
	Teisės ir civilinės metrikacijos skyriaus vyriausioji specialistė Renata Labutienė, tel. (0 386) 5 20 35, el. p. renata.labutiene@ignalina.lt 

	8.
	Administracinės paslaugos vadovas
	Teisės ir civilinės metrikacijos skyriaus vedėja Edita Rastenienė, tel. (0 386) 52960, el. p. edita.rasteniene@ignalina.lt

	9.
	Administracinės paslaugos suteikimo trukmė
	1 darbo diena

	10.
	Administracinės paslaugos suteikimo kaina (jei paslauga teikiama atlygintinai)
	 Mokėjimo būdai:
· Internetu; 
· bankų skyriuose;
· AB „Lietuvos paštas" pašto skyriuose; 
· informacinėse „Maxima“ kasose;
· UAB „Perlo paslaugos" terminaluose.
Įmokos kvite privalu nurodyti duomenis asmens, kurio vardu pateiktas prašymas, o ne giminaičio ir (ar) kito asmens duomenis.
Gavėjas: Valstybinė mokesčių inspekcija prie LR FM
Įmokos kodas: 52845
Įmokos suma: 10 eurų ir 6,20 euro, jei imamas gimimo įrašo išrašas.
AB Swedbank - LT247300010112394300;
Luminor Bank AB – LT74 4010 0510 0132 4763;
AB SEB bankas – LT05 7044 0600 0788 7175;
AB Artea bankas – LT32 7180 0000 0014 1038;
Danske Bank A/S LT filialas – LT74 7400 0000 0872 3870;
Nordea Bank AB LT skyrius – LT12 2140 0300 0268 0220;
UAB „Urbo bankas“ – LT42 7230 0000 0012 0025;
AS „Citadele bankas“ Lietuvos filialas – LT78 7290 0000 0013 0151


	11.
	Prašymo forma
	Prašymo forma pridedama


	12.
	Informacinės ir ryšių technologijos, naudojamos teikiant administracinę paslaugą
	Pareiškėjui suteikiama galimybė pilnai dalyvauti paslaugos teikimo procese elektroninėje erdvėje. Pareiškėjas gali užpildyti elektroninę paslaugos užsakymo formą (https://www.registrucentras.lt/savitarna).

	13.
	Administracinių paslaugų teikimo aprašymų įtraukimas į dokumentų apskaitą
	Aprašymas įtraukiamas į Ignalinos  rajono savivaldybės administracijos dokumentų apskaitą Ignalinos rajono savivaldybės administracijos veiklos dokumentų, administracinių paslaugų valdymo ir interesantų aptarnavimo reglamento nustatyta tvarka.

